
Årsberetning for året 2016

Moelven IL håndballgruppa har fortsatt det stabile nivået fra tidligere år gjennom 2016. 

Når det gjelder økonomien, er likviditeten redusert ytterligere sammenlignet med tidligere år og det er forventet et lite minusresultat på årets regnskap. Det vises for øvrig  til egen økonomisk årsberetning når det gjelder fullstendig oversikt for året. Styret ønsker at håndballen skal være et tilbud til alle og vil derfor jobbe for å holde treningsavgiften så lav som mulig. På grunn av en noe anstrengt økonomi har vi likevel dessverre sett oss nødt til å øke treningsavgiften i 2016. Vi har ønske om å arbeide mer dugnad, samtidig som vi ser at det er en grense for hvor mange dugnader vi kan pålegge foreldrene. Håpe er at beach-turneringen skal bli så inntektsbringende at vi kan konsentrere oss om den i tillegg til noen få andre større dugnader som Rally Hedmarken og Birken. Det antas at det fortsatt er mer å hente på sponsorsiden og styret vil fortsette arbeidet mot nye sponsorer også i 2017.  

Styret bruker i all hovedsak Facebook til å informere, men noe legges også ut på hjemmesiden. Det er et inntrykk at vi ved bruk av Facebook når mange av våre medlemmer. 

Styret

Styret har i 2016 bestått av følgende medlemmer;

Leder				Cathrine Fossen		1 år 	på valg
Nestleder			Tanja Aa. Haugstulen 	2 år, men fratrer nå
Kasserer			Berit Mæhlum		2 år	på valg
Sekretær			Anita Melnæs		2år	på valg
Sportslig leder		Tormod Kvisler   		1 år	på valg
Sportslig leder/praktisk	Pia Lunde			2 år	på valg
Styremedlem		Even Johnsen		2 år
Styremedlem		Inger Kristin Simensen	2 år
Styret har gjennom året stort sett hatt månedlige styremøter. Styrets leder eller nestleder har deltatt på møter i hovedlaget som representant for Håndballgruppa. 
				
Medlemmer

Medlemstallet har holdt seg på rundt 130 medlemmer fordelt på lag i alle aldersklasser fra håndballskole (J 6/7) til og med J 16. Vi ønsker oss hele tiden flere medlemmer og ser at vi kan ha et forbedringspotensial hva gjelder rekruttering. Det er gledelig at de eldste jentene fortsatt er med, noen har til og med kommet tilbake etter pauser, med det resultat at vi måtte melde på to lag i 16-års klassen. 

Informasjon om håndballtrening blir sendt ut hver høst og nyttår til alle barneskoler i nærområdet. Håndballskolen er også her en viktig rekrutteringsarena og begge håndball-skolen har vært fulltegnet i 2016. De eldste jentene deltar som instruktører, noe det ser ut som de har glede av og mestrer godt. 

Alle lagene deltar i seriespill, enten i region,- aktivitets- eller isbjørnserien. I tillegg har flere av lagene deltatt på cuper i løpet av 2016. Alle Moelvens lag fra J12 og oppover deltok også på regionmesterskapet i beach-håndball. 

Dugnadsinnsats/frivillighet

Håndballgruppa er, som alle andre idrettslag, helt avhengig av dugnadsinnsats for å klare seg. Dette gjelder ikke minst på trenersiden, der vi baserer oss på foreldre som trenere til og med J11. I tillegg må vi ha inntektsgivende dugnader.. Som nevnt innledningsvis må inntektene økes i 2017, men om dette skal gjøres ved hjelp av dugnader eller på andre måter, er hele tiden en avveining mellom hvor mye inntekter den enkelte dugnad genererer og slitasjen på foreldregruppa. 

En svært viktig inntektskilde for håndballen er beach-mesterskapet som igjen i 2016 ga ny deltager – og inntektsrekord. For å strømlinjeforme arrangementet enda mer, er arbeidet med beach satt ut til en egen arbeidsgruppe bestående av Even Johnsen (leder), Tormod Kvisler, Anita Melnæs og Berit Mæhlum. De knytter fortløpende til seg andre bidragsytere og arbeidet ser ut til å være godt i gang. 

Andre viktige inntektskilder er kiosksalg og billettinntekter fra hjemmekamper. Styret vil takke alle for innsatsen og velvilligheten.



Trenersituasjon

Situasjonen på trenersiden har vært forholdsvis stabil i 2016. Fremover må det imidlertid jobbes aktivt med å rekruttere nye trenerkrefter på alle lag da vi ser at dette kan bli en utfordring. Styret ser også at det er nødvendig å tilby trenere som kommer utenfra betaling og det er vedtatt retningslinjer for når klubben kan betale trenere og med hvor mye. 

Styret jobber for å øvrig med å motivere til trenerkurs for kompetanseheving og inspirasjon.  



Moelv 21. februar 2017

For styret

Cathrine Fossen

